Official Journal L 209 , 31/07/1991 P. 0005 - 0007

Finnish special edition: Chapter 3 Volume 38 P. 0092

Swedish special edition: Chapter 3 Volume 38 P. 0092



KOMISIJOS REGLAMENTAS (EEB) Nr. 2286/91 1991 m. liepos 29 d. trečią kartą iš dalies keičiantis Reglamentą (EEB) Nr. 2159/89, nustatantį išsamias Tarybos reglamento (EEB) Nr. 1035/72 IIa antraštinėje dalyje numatytų konkrečių priemonių riešutams ir saldžiavaisio pupmedžio vaisiams, taikymo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo([1]) su paskutiniais pakeitimais, padarytais Reglamentu (EEB) Nr. 1623/91([2]), ypač į jo 14g straipsnį, atsižvelgdama į 1991 m. liepos 15 d. Tarybos reglamentą (EEB) Nr. 2145/91, iš dalies keičiantį Reglamentą (EEB) Nr. 790/89 dėl riešutų ir saldžiavaisio pupmedžio vaisių kokybės ir prekybos gerinimui skirtos pagalbos maksimalios sumos([3]),ypač į jo 2 straipsnį, kadangi 1989 m. kovo 20 d. Tarybos reglamente (EEB) Nr. 790/89, nustatančiame papildomos vienodo dydžio pagalbos gamintojų organizacijoms steigti normą ir riešutų bei saldžiavaisio pupmedžio vaisių kokybės bei prekybos gerinimui skirtos pagalbos maksimalią sumą([4]), su pakeitimais, padarytais Reglamentu (EEB) Nr. 2145/91, valstybių narių finansuojamos dalies nustatymo tikslu nustatytos maksimalios sumos už hektarą atskiriant a) išrovimą su atsodinimu arba veislių keitimu nuo viršūnių skiepijimo ir b) kitų priemonių; kadangi būtina priimti šio diferencijavimo taikymo taisykles; kadangi reikėtų pažymėti, kad norint gauti didesnį maksimumą, esminės kokybės gerinimo priemonės turi būti taikomos visiems medžiams, augantiems plano aprėpiamoje teritorijoje; kadangi reikėtų nepamiršti, kad taikant Reglamentą (EEB) Nr. 790/89 Bendrijos finansavimas, skirtas išrovimui su atsodinimu arba veislių keitimu, turi būti susijęs tik su ta vaismedžių sodų dalimi, kuri gali būti taip pagerinta be reikalo neapsunkinant gamintojų organizacijos gamybinio kapitalo; kadangi tam, kad būtų galima tinkamai įvertinti planų tinkamumą ir deramai administruoti programą, visuose pateiktuose planuose būtina nurodyti visokeriopą informaciją apie įgyvendintinas priemones, tikslius plotus ir plano tvarkaraštį; kadangi šiame reglamente numatytos priemonės atitinka Vaisių ir daržovių verslo komiteto nuomonę, PRIĖMĖ ŠĮ REGLAMENTĄ: 1 straipsnis Komisijos reglamentas (EEB) Nr. 2159/89([5]) iš dalies keičiamas taip: 1. Pridedamas 7a straipsnis: "7a straipsnis 1. Reglamento (EEB) Nr. 790/89 2 straipsnio 1 punkte nustatyta maksimali 475 ekiu už hektarą suma penkerius metus mokama už plotus, kuriuose, remiantis kokybės ir prekybos gerinimo planu, iškirsti visi riešutmedžiai ir saldžiavaisiai pupmedžiai ir pasodinti nauji medžiai arba veislių keitimas atliekamas skiepijant viršūnes. 2. Likusius plano vykdymo metus pirmiau minėto 2 straipsnio 1 punkto paskutinėje įtraukoje nustatyta maksimali 200 ekiu už hektarą pagalba mokama už plotus, išskyrus tuos, už kuriuos mokama ankstesnėje dalyje nustatyta pagalba." 2. 8 straipsnio 1 dalis pakeičiama taip: "1. Gamintojų organizacijos, naudodamosi III priede nurodyta forma, valstybės narės paskirtai kompetentingai institucijai pateikia tvirtinti savo planų projektus, o kartu su jais ir patvirtinamuosius dokumentus. Plano projekte nurodoma išsami informacija apie: - vaismedžių sodų plotus, kurie turi būti išrauti ir atsodinti arba veislės pakeistos skiepijant viršūnes per pirmuosius trejus ir per kitus trejus plano įgyvendinimo metus; šių plotų tapatybė nustatoma pagal kadastro numerį arba sklypo numerį, - tvarkaraštį, kuriame smulkiai nurodomas 7 straipsnyje nurodytų įvairių priemonių vykdymas kiekvienais plano įgyvendinimo metais, nurodant plotus. Planas nepradedamas įgyvendinti tol, kol jo nepatvirtino kompetentinga nacionalinė institucija." 3. III priedas pakeičiamas šio reglamento priedu. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1991 m. liepos 29 d. Komisijos vardu Ray MAC SHARRY Komisijos narys PRIEDAS "III PRIEDAS KOKYBĖS IR PREKYBOS GERINIMO PLANO APIBŪDINIMAS (8 STRAIPSNIO 1 DALIS) A. Geografinės teritorijos ribų nustatymas B. Pradinės padėties apibūdinimas 1. Gamyba - ūkių skaičius, kultivuojamas plotas, derlius iš hektaro, produkcijos apimtis ir jos dalis nacionalinėje produkcijoje (atskirai nurodomi įvairių riešutų ir saldžiavaisio pupmedžio rūšių ir veislių skaičiai), - vaismedžių sodų būklė (amžius, tankumas, medžių formavimas, skiepai, kiti vaismedžiai), - ūkių techninė infrastruktūra. 2. Techninė pagalba 3. Prekyba Trumpas turimų patalpų, įrenginių ir pajėgumų apibūdinimas. C. Gamybos potencialas: tikslai ir realizavimo perspektyva D. Plano tikslai atsižvelgiant į pradinę padėtį ir rinkos reikalavimus 1. Gamyba - išrovimas ir atsodinimas (naujos veislės arba pakeitimas kitais riešutmedžiais ir (arba) saldžiavaisiais pupmedžiais), - veislių pakeitimas (veislių ir šakniastiebių parinkimas), - ugdymo ir formavimo sistemos, sodų tankio korekcija, - apdulkinimas (apdulkinantys medžiai, bitės), - dirvos paruošimas, tręšimas ir gerinimas (dirvos tyrimai, maitinimo defektų ištaisymas, trąšumo (derlingumo) palaikymas), - genetikos pagerinimas (naujų hibridų gamyba), - naujų veislių pritaikymas (bandymų sodai, kuriuose tiriama elgsena ir derlingumas), - sertifikuotos medžiagos auginimas (daigynai ir sodai, kuriuose auginami skiepūgliai selekciniam auginimui ir klonavimui), - kenkėjų naikinimas. Plane turi būti aiškiai nurodyta, kuriuose sklypuose bus vykdoma kokia veikla. 2. Techninė parama (personalo poreikiai, susiję su gamyba, apmokymu, pardavimais ir administravimu). 3. Pardavimas (paruošimo rinkai, pakavimo, saugojimo, kompiuterizavimo ir atsargų valdymo priemonių įsigijimas). E. Būtinos investicijos 1. Apytiksliai apskaičiuoti kaštai, suskirstyti pagal priemonių rūšis ir metus, siekiant nurodyti kiekvienos priemonės ir jos sudedamųjų dalių vienetines kainas. 2. Bendra plano kaina, suskirstyta pagal priemones, apskaičiuota visam laikotarpiui. F. Tvarkaraštis Skirtingos priemonės kasmet išskaidomos pagal ploto sektorius." [1] _) OL L 118, 1972 5 20, p. 1. [2] _) OL L 150, 1991 6 15, p. 8. [3] _) OL L 200, 1991 7 23, p. 1. [4] _) OL L 85, 1989 3 30, p. 6. [5] _) OL L 207, 1989 7 19, p. 19.